CELEX: 62016FN0030
Language: hu
Date: 2016-06-17 00:00:00
Title: F-30/16. sz. ügy: 2016. június 17-én benyújtott kereset – ZZ és társai kontra EBB

16.8.2016   
            
            
               HU
            
            
               Az Európai Unió Hivatalos Lapja
            
            
               C 296/46
            
         2016. június 17-én benyújtott kereset – ZZ és társai kontra EBB
   (F-30/16. sz. ügy)
   (2016/C 296/58)
   Az eljárás nyelve: francia
   
      Felek
   
   
      Felperesek: ZZ és társai (képviselő: L.-Y. Levi)
   
      Alperes: Európai Beruházási Bank (EBB)
   
      A jogvita tárgya és leírása
   
   A 2016. áprilisi illetményelszámolásokban foglalt azon határozatok megsemmisítése, amelyek az illetmények éves kiigazítását a 2016-os év vonatkozásában 0,6 %-ra korlátozva állapítják meg, és a későbbi elszámolások megsemmisítése, valamint szükség esetén az alperes által 2016. március 8-án a felperesekhez intézett tájékoztató feljegyzés megsemmisítése, és az alperes arra kötelezése, hogy az állítólag bekövetkezett vagyoni és nem vagyoni károkért fizessen kártérítést.
   
      Kereseti kérelmek
   
   
               —
            
            
               A Bíróság semmisítse meg a felperesek 2016. áprilisi illetményelszámolásaiban foglalt azon határozatot, amely az alapilletmény éves kiigazítását a 2016-os év vonatkozásában 0,6 %-ra korlátozva állapítja meg, és ennélfogva semmisítse meg a későbbi illetményelszámolásokban foglalt hasonló határozatokat, és szükség esetén semmisítése meg az alperes által 2016. március 8-án a felperesekhez intézett tájékoztató feljegyzést;
            
         
               —
            
            
               a Bíróság kötelezze az alperest vagyoni kártérítés címén a következők megfizetésére: (i) a 2016-ra vonatkozó éves kiigazítás alkalmazásának megfelelő illetménykülönbözet, vagyis a 2016. január 1-jétől2016. december 31-ig terjedő időszak vonatkozásában 2,3 %-os emelés; (ii) a 2016 januárjától kezdődően fizetendő illetmények összegére gyakorolt, abból eredő következményeknek megfelelő illetménykülönbözet, hogy a 2016-os év vonatkozásában a 2,9 %-os éves kiigazítást alkalmazzák; (iii) az esedékes illetménykülönbözetek után az esedékes összegek teljes megfizetéséig járó késedelmi kamat, amelynek mértékét az Európai Központi Bank által a fő refinanszírozási műveletekre megállapított, az érintett időszakban irányadó, három százalékponttal növelt kamatláb alapján kell számítani, és (iv) a vásárlóerő csökkenése miatti kártérítés;
            
         
               —
            
            
               a Bíróság kötelezze az alperest arra, hogy a nem vagyoni kár megtérítése címén minden egyes felperesnek fizessen 1 000 eurót;
            
         
               —
            
            
               a Bíróság az alperest kötelezze a költségek viselésére.